
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1843 

13 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 2/33575/0025/31.7.2003 
απόφασης του Υπουργείου Οικονομίας και Οικονο¬ 
μικών σχετικά με το σκοπό χρησιμοποίησης δανεί¬ 
ου της Κ.Ε.Δ. Α.Ε. 1 

Τροποποίηση της υπ’ αριθμ. 2/20593/0025/12.5.2003 
απόφασης του Υπουργείου Οικονομίας και Οικονο¬ 
μικών σχετικά με το σκοπό χρησιμοποίησης δανεί¬ 
ου της Κ.Ε.Δ. Α.Ε. 2 

Τροποποίηση της υπ’ αριθμ. 2/6325/0025/2.2.2004 
απόφασης του Υπουργείου Οικονομίας και Οικονο¬ 
μικών σχετικά με το σκοπό χρησιμοποίησης δανεί¬ 
ου της Κ.Ε.Δ. Α.Ε. 3 

Καθορισμός αμοιβής Μελών Επιτροπής Αξιολόγησης 
Προσφορών και Εισήγησης για ανάθεση του έργου 
«Κατασκευή του τμήματος Αυχένος Αγκαθιάς - Χα- 
μέζι (μήκους περίπου 3χλμ.) και ολοκλήρωση στο 
τμήμα Χαμέζι - Σητεία (από ΧΘ.3 + 473 έως Χθ 

4+200)». 4 

Καθορισμός αμοιβής Μελών Επιτροπής Αξιολόγησης 
Προσφορών και Εισήγησης για ανάθεση του έργου 
«Σύμβαση υπηρεσιών Συμβούλου - Οίκου για την 


υποβοήθηση της Υπηρεσίας στην εκπόνηση των 
μελετών «κατά τμήματα, του τμήματος Παχειά Άμ¬ 
μος - Αυχένας Αγκαθιάς του Βόρειου Οδικού Άξο¬ 
να Κρήτης και στη δημοπράτηση των έργων». 5 

Καθορισμός αρμοδιοτήτων Προέδρου και Αντιπροέ¬ 
δρου του Διοικητικού Συμβουλίου του Οργανισμού 
Λαϊκών Αγορών Θεσσαλονίκης και ρυθμίσεις θεμά¬ 
των που αφορούν τη λειτουργία του. 6 


Κήρυξη υποχρεωτικής της από 17.11.2004 Σ.Σ.Ε. για 
τους όρους αμοιβής και εργασίας των Δημοσιο¬ 
γράφων μελών της Ένωσης Συντακτών Ημερησίων 
Εφημερίδων Αθηνών, που απασχολούνται σε Τηλε¬ 
οπτικούς Σταθμούς, μέλη της Ένωσης Ιδιωτικών 

Τηλεοπτικών Σταθμών Εθνικής Εμβέλειας. 7 

Τροποποίηση της απόφασης 2/132/19.5.1998 του Δι¬ 
οικητικού Συμβουλίου της Επιτροπής Κεφαλαιαγο¬ 
ράς «Κώδικας Δεοντολογίας Εταιρειών Διαχείρι¬ 
σης Αμοιβαίων Κεφαλαίων (ΑΕΔΑΚ) και Εταιρειών 
Επενδύσεων Χαρτοφυλακίου (ΕΕΧ)». 8 


ΑΠΟΦΑΣΕΙ Σ 

Αριθ. οικ. 2/67546/00025 (1) 

Τροποποίηση της υπ’ αριθμ. 2/33575/0025/31.7.2003 
απόφασης του Υπουργείου Οικονομίας και Οικονομι¬ 
κών σχετικά με το σκοπό χρησιμοποίησης δανείου της 
Κ.Ε.Δ. Α.Ε. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξειςτου Ν. 2322/1995 (ΦΕΚ143/Α/12.7.1995). 

2. Την απόφαση της Διυπουργικής Επιτροπής του άρ¬ 
θρου 5 του Ν. 2322/1995 (συνεδρίαση αριθμ. 23η της 
18.4.2003) με την οποία παρασχέθηκε η σύμφωνη γνώμη 
της στον Υπουργό Οικονομίας και Οικονομικών για τη πα¬ 
ροχή της εγγύησης του Ελληνικού Δημοσίου. 

3. Την απόφασή μας αριθμ. 2/33575/0025/31.7.2003. 

4. Την απόφαση της Διυπουργικής Επιτροπής του άρ¬ 
θρου 58 του Ν. 2322/1995 (συνεδρίαση αριθμ. 60 της 
30.11.2004). 

5. Το υπ’ αριθμ. 9708/284/2.11.2004 έγγραφοτης Κ.Ε.Δ. 
ΑΕ, με το οποίο ζητάει την επέκταση του σκοπού χρησι¬ 
μοποίησης δανείου που σύναψε με την ΑΕΡΗΑ ΒΑΝΚ με 
την εγγύηση του Ελληνικού Δημοσίου. 

6. Την αριθμ. 13/04/4/19.11.2004 απόφαση του Διοικητι¬ 
κού Συμβουλίου της Κ.Ε.Δ. Α.Ε.. 

7. Την υπ’ αριθμ. 14650/ΔΙΟΕ85/17.3.2004 κοινή από¬ 
φαση του Πρωθυπουργού και του Υπουργού Οικονομι¬ 
κών «Καθορισμός αρμοδιοτήτων των Υφυπουργών Οικο¬ 
νομίας και Οικονομικών». 

8. Το Προεδρικό Διάταγμα αριθμ. 81/21.3.2002 (ΦΕΚ 
57/Α) «Συγχώνευση των Υπουργείων Εθνικής Οικονομίας 
και Οικονομικών στο Υπουργείο Οικονομίας και Οικονομι¬ 
κών», αποφασίζουμε: 

I. Τροποποιούμε την υπ’ αριθμ. 2/33575/0025/31.7.2003 
απόφασή μας και διευρύνουμε το σκοπό χορήγησης του 
δανείου ως ακολούθως: 

Παρέχουμε την ανεπιφύλακτη εγγύηση του Ελληνικού 
Δημοσίου προς την ΑΕΡΗΑ ΒΑΝΚ για τη χορήγηση δανεί¬ 
ου στην Κτηματική Εταιρεία του Δημοσίου (Κ.Ε.Δ.) Α.Ε., 
ύψους 15.000.000 ευρώ, προκειμένου το προϊόν αυτού να 
χρησιμοποιηθεί για τη χρηματοδότηση στεγαστικού προ- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γράμματος της Πρεσβείας και της Πρεσβευτικής Κατοι¬ 
κίας στο Βερολίνο. 

Από το ποσό του δανείου που προαναφέρθηκε, ποσό 
μέχρι 4.000.000 ευρώ μπορεί να χρησιμοποιηθεί για την 
χρηματοδότηση ολοκλήρωσης των εργασιώντων κτιρίων 
της Πρεσβείας μας στην Ουάσιγκτον και Προξενείου μας 
στη Γενεύη. 

II. Κατά τα λοιπά ισχύουν οι όροι και προϋποθέσεις που 
αναφέρονται στην τροποποιούμενη απόφασή μας. 

III. Από τις διατάξεις της απόφασης αυτής δεν θα προ- 
κληθεί πρόσθετη δαπάνη σε βάρος του Κρατικού Προϋ¬ 
πολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2004 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. 2/60407/0025 (2) 

Τροποποίηση της υπ’ αριθμ. 2/20593/0025/12.5.2003 
απόφασης του Υπουργείου Οικονομίας και Οικονομι¬ 
κών σχετικά με το σκοπό χρησιμοποίησης δανείου της 
Κ.Ε.Δ. Α.Ε. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ 143/Α/12.7.1995). 

2. Την απόφαση της Διυπουργικής Επιτροπής του άρ¬ 
θρου 5 του Ν. 2322/1995 (συνεδρίαση αριθμ. 23η της 
18.4.2003) με την οποία παρασχέθηκε η σύμφωνη γνώμη 
της στον Υπουργό Οικονομίας και Οικονομικών για τη πα¬ 
ροχή της εγγύησης του Ελληνικού Δημοσίου. 

3. Την απόφασή μας αριθμ. 2/20593/0025/12.5.2003. 

4. Την απόφαση της Διυπουργικής Επιτροπής του άρ¬ 
θρου 58 του Ν. 2322/1995 (συνεδρίαση αριθμ. 60 της 
30.11.2004. 

5. Το υπ’ αριθμ. 9708/284/2.11.2004 έγγραφο της Κ.Ε.Δ. 
Α.Ε., με το οποίο ζητάει την επέκταση του σκοπού χρησι¬ 
μοποίησης δανείου που σύναψε με την Τράπεζα ΑΙ_ΡΗΑ 
ΒΑΝΚ, με την εγγύηση του Ελληνικού Δημοσίου. 

6. Την υπ’ αριθμ. 13/04/4/19.11.2004 απόφαση του Διοι¬ 
κητικού Συμβουλίου της Κ.Ε.Δ. Α.Ε.. 

7. Την αριθμ. 14650/ΔΙΟΕ85/17.3.2004 κοινή απόφαση 
του Πρωθυπουργού και του Υπουργού Οικονομικών «Κα¬ 
θορισμός αρμοδιοτήτων των Υφυπουργών Οικονομίας 
και Οικονομικών». 

8. Το Προεδρικό Διάταγμα αριθμ.81/21.3.2002 (ΦΕΚ 
57/Α) «Συγχώνευση των Υπουργείων Εθνικής Οικονομίας 
και Οικονομικών στο Υπουργείο Οικονομίας και Οικονομι¬ 
κών», αποφασίζουμε: 

I. Τροποποιούμε την υπ’ αριθμ. 2/20593/0025/12.5.2003 
απόφασή μας και διευρύνουμε το σκοπό χορήγησης του 
δανείου ως ακολούθως: 

Παρέχουμε την ανεπιφύλακτη εγγύηση του Ελληνικού 
Δημοσίου προς την ΑΙ_ΡΗΑ ΒΑΝΚ για τη χορήγηση δανεί¬ 
ου στην Κτηματική Εταιρεία του Δημοσίου (Κ.Ε.Δ.) Α.Ε., 
ύψους 23.738.000 ευρώ, προκειμένου το προϊόν αυτού να 
χρησιμοποιηθεί για τη χρηματοδότηση στεγαστικού προ¬ 
γράμματος των Αστυνομικών Διευθύνσεων Αχαιός και 
Ηρακλείου Κρήτης. 


Από το ποσό του δανείου που προαναφέρθηκε, ποσό 
μέχρι 22.000.000 ευρώ μπορεί να χρησιμοποιηθεί για την 
χρηματοδότηση ολοκλήρωσης της κατασκευής των κτι¬ 
ρίων Υπουργείου Εμπορικής Ναυτιλίας, Υ.ΠΕ.ΧΩ.Δ.Ε. και 
Δ.Ο.Υ. Σταυρούπολης. 

II. Κατά τα λοιπά ισχύουν οι όροι και προϋποθέσεις που 
αναφέρονται στην τροποποιούμενη απόφασή μας. 

III. Από τις διατάξεις της απόφασης αυτής δεν θα προ- 
κληθεί πρόσθετη δαπάνη σε βάρος του Κρατικού Προϋ¬ 
πολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2004 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. οικ. 2/67554/0025 (3) 

Τροποποίηση της υπ’ αριθμ. 2/6325/0025/2.2.2004 από¬ 
φασης του Υπουργείου Οικονομίας και Οικονομικών 
σχετικά με το σκοπό χρησιμοποίησης δανείου της 
Κ.Ε.Δ. Α.Ε.. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/1995 (ΦΕΚ 143/Α/ 
12.7.1995). 

2. Την απόφαση της Διυπουργικής Επιτροπής του άρ¬ 
θρου 5 του Ν. 2322/1995 (συνεδρίαση αριθμ. 23η της 
18.4.2003) με την οποία παρασχέθηκε η σύμφωνη γνώμη 
της στον Υπουργό Οικονομίας και Οικονομικών για τη πα¬ 
ροχή της εγγύησης του Ελληνικού Δημοσίου. 

3. Την απόφασή μας αριθμ. 2/6325/0025/2.2.2004. 

4. Την απόφαση της Διυπουργικής Επιτροπής του άρ¬ 
θρου 58 του Ν. 2322/1995 (συνεδρίαση αριθμ.60 της 
30.11.2004). 

5. Το υπ’ αριθμ.9708/284/2.11.2004 έγγραφο της Κ.Ε.Δ. 
ΑΕ, με το οποίο ζητάει την επέκταση του σκοπού χρησι¬ 
μοποίησης δανείου που σύναψε με την Εθνική Τράπεζα 
της Ελλάδος με εγγύηση του Ελληνικού Δημοσίου. 

6. Την υπ’ αριθμ. 13/04/4/19.11.2004 απόφαση του Διοι¬ 
κητικού Συμβουλίου της Κ.Ε.Δ. Α.Ε.. 

7. Την υπ’ αριθμ. αριθμ. 14650/Δ1ΟΕ85/17.3.2004 κοινή 
απόφαση του Πρωθυπουργού και του Υπουργού Οικονο¬ 
μικών «Καθορισμός αρμοδιοτήτων των Υφυπουργών Οι¬ 
κονομίας και Οικονομικών». 

8. Το Προεδρικό Διάταγμα αριθμ. 81/21.3.2002 (ΦΕΚ 
57/Α) «Συγχώνευση των Υπουργείων Εθνικής Οικονομίας 
και Οικονομικών στο Υπουργείο Οικονομίας και Οικονομι¬ 
κών», αποφασίζουμε: 

I. Τροποποιούμε την υπ’ αριθμ. 2/6325/0025/2.2.2004 
απόφασή μας και διευρύνουμε το σκοπό χορήγησης του 
Δανείου ως ακολούθως: 

Παρέχουμε την ανεπιφύλακτη εγγύηση του Ελληνικού 
Δημοσίου προς την Εθνική Τράπεζα της Ελλάδος για τη 
χορήγηση δανείου στην Κτηματική Εταιρεία του Δημοσί¬ 
ου (Κ.Ε.Δ.) Α.Ε., ποσού 52.800.000 ευρώ, προκειμένου το 
προϊόν αυτού να χρησιμοποιηθεί για τη χρηματοδότηση 
του στεγαστικού προγράμματος Υπηρεσιών του Υπουρ¬ 
γείου Δημόσιας Τάξης (Διεύθυνση Εγκληματολογικών 
Ερευνών και Διεύθυνση Πληροφορικής ΕΛ.ΑΣ. 

Από το ποσό του δανείου που προαναφέρθηκε, ποσό 
μέχρι 17.000.000 Ευρώ μπορεί να χρησιμοποιηθεί για την 
χρηματοδότηση ολοκλήρωσης των εργασιών του κτιρίου 
στέγασης του Υπουργείου Εμπορικής Ναυτιλίας. 

II. Κατά τα λοιπά ισχύουν οι όροι και προϋποθέσεις που 
αναφέρονται στην τροποποιούμενη απόφασή μας. 

III. Από τις διατάξεις της απόφασης αυτής δεν θα προ- 
κληθεί πρόσθετη δαπάνη σε βάρος του Κρατικού Προϋ¬ 
πολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2004 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. 2/64735/0022 (4) 

Καθορισμός αμοιβής Μελών Επιτροπής Αξιολόγησης 

Προσφορών και Εισήγησης για ανάθεση του έργου 

«Κατασκευή του τμήματος Αυχένος Αγκαθιάς - Χαμέζι 

(μήκους περίπου 3χλμ.) και ολοκλήρωση στο τμήμα 

Χαμέζι - Σητεία (από ΧΘ.3+473 έως ΧΘ 4+200)». 

ΟΙ ΥΠΟΥΡΓΟΙ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Σύμφωνα με τις διατάξεις: 

1. Του Ν. 1558/1985 «Κυβέρνηση και Κυβερνητικά όρ¬ 
γανα» (ΦΕΚ 137/Α/26.7.1985). Άρθρο 29 Α. 

2. Του ΝΔ 910/1977 περί οργανισμού τού ΥΠΔΕ και του 
ΠΔ 69/1988 περί οργανισμού της ΓΓΔΕ. 

3. Του Ν. 1418/1984 Δημόσια Έργα και ρυθμίσεις συνα¬ 
φών θεμάτων όπως τροποποιήθηκε και συμπληρώθηκε, 
του ΠΔ 609/1985 «Κατασκευή Δημοσίων Έργων» (ΦΕΚ 
23/Α/31.12.1985) και λοιπών ΠΔπου εκδόθηκαν σε εκτέ¬ 
λεση του Ν.1418/1984. 

4. Της νομοθεσίας για την εκτέλεση των Δημοσίων Έρ¬ 
γων και των έργων ανασυγκρότησης και Δημ. Επενδύσε¬ 
ων. 

5. Του Π.Δ. 334/2000 περί προσαρμογής της Ελληνικής 
Νομοθεσίας για τα Δημόσια Έργα στις διατάξεις των 
Οδηγιών 93/37/Ε.Ο.Κ. όπως τροποποιήθηκε και συμπλη¬ 
ρώθηκε. 

6. Του Π.Δ. 71/1993 «Καθορισμός αρμοδιοτήτων που 
διατηρούνται από τον Υπουργό Δημ. Έργων και τις Περι¬ 
φερειακές Υπηρεσίες της Γ.Γ.Δ.Ε.» (ΦΕΚ30Α/11.3.1993). 

7. Του Ν. 1642/86 για την εφαρμογή του φόρου προστι¬ 
θέμενης αξίας (ΦΕΚ 425) και της αρ. ΕΔ2γ/01/24/ 
Φ.5.1/6.2.1987 Εγκ.Ε.18 του ΥΠΕΧΩΔΕ, σχετικά με την 
εφαρμογή του ΦΠΑ στις συμβάσεις έργων και μελετών 
που θα καταρτισθούν μετά την 1.1.1987 καθώς και τις 
σχετικές συμπληρωματικές διατάξεις που εγκρίθηκαν με¬ 
ταγενέστερα. 

8. Της υπ’ αριθμ. Δ 16α/04/773/29.11.1990 κοινής από¬ 
φασης των, Υπουργού Προεδρίας και Αναπλ. Υπουργού 
ΠΕΧΩΔΕ περί εξαιρέσεως διοικητικών πράξεων ή εγγρά¬ 
φων από τον κανόνα των τριών υπογραφών. 

9. Της υπ’ αριθμ. 071/3 ΣΑΕ υποτομέας Οδοί - Γέφυρες. 

10. Του άρθρου 17 του Ν. 3205/2003 «Μισθολογικές 
ρυθμίσεις κ.λπ.». 

11. Του άρθρου 40 του Ν. 849/1978, όπως συμπληρώ¬ 
θηκε με το άρθρο 8 του Ν. 2129/1993. 

12. Του άρθρου 22παρ. 3του Ν 2362/1995. 


13. Της υπ’ αριθμ. 2/74260/0004/15.10.1999 Κ.Υ.Α. (ΦΕΚ 
1925/Β/25.10.1999) με θέμα «Μεταβίβαση εξουσίας υπο¬ 
γραφής σύμφωνα μετο άρθρο 7 παρ. ΙτουΝ. 1943/1991». 
Στο Γ. Γραμματέα Δημοσιονομικής Πολιτικής και στους Γ. 
Γ ραμματείς ΥΠΕΧΩΔΕ. 

14. Την υπ’ αριθμ. Ε 14/2004 με αρ. πρ. Δ17α/10/44/ 
Φ.2.2.1/ 24.5.2004 του ΥΠΕΧΩΔΕ με την οποία γνωστο¬ 
ποιήθηκαν οι αρμοδιότητες των Υφυπουργώντου ΥΠΕ¬ 
ΧΩΔΕ σύμφωνα με την υπ’ αρ. 4881/2004 απόφαση του 
Πρωθυπουργού και του Υπουργού ΠΕΧΩΔΕ (ΦΕΚ 754/ 
19.5.2004). 

15. Του Π.Δ. 208/2000 (ΦΕΚ 187/25.8.2000) σχετικού με 
τη Σύσταση Ειδικής Υπηρεσίας Δημοσίων Έργων για τη 
μελέτη και κατασκευή του Έργου Βόρειος Οδικός Άξο¬ 
νας Κρήτης (ΕΥΔΕ/Β.Ο.Α.Κ.). 

Και αφού λάβαμε ειδικότερα υπόψη: 

1. Το ενάριθμο έργο 2000ΣΕ07130021 της ΣΑΕ071 /3 εις 
βάρος του οποίου εγκρίθηκε η πίστωση 22.010.271,00 ευ¬ 
ρώ για την εκτέλεση του έργου που αναφέρεται στο θέμα. 

2. Την υπ’ αριθμ. Δ1β/0/1/41/13.6.2003 απόφαση ΥΠΕ¬ 
ΧΩΔΕ με την οποία εγκρίθηκε η διάθεση πίστωσης 
22.010.271,00 ευρώ για την δημοπράτηση του έργου του 
θέματος, τον ορισμό της Δ/νσης Οδικών Έργων Δ1 του 
ΥΠΕΧΩΔΕ ως Προϊσταμένης Αρχής, και την αρμοδιότητα 
για την διενέργεια του σχετικού διαγωνισμού. 

3. Την υπ’ αριθμ. Δ1 β/0/2/41/13.6.2003 απόφαση Υφυ¬ 
πουργού ΥΠΕΧΩΔΕ με την οποία εγκρίθηκαντα τεύχη Δη- 
μοπράτησης του έργου του θέματος. 

4. ΤιςδιατάξειςτωνάρθρωντηςΔιακήρυξηςτουέργου. 

5. Το νομικό πλαίσιο που διέπειτον παρόντα διαγωνισμό 
και είναι ο Ν. 1418/1984 και 2940/2001 καθώς και τα εκτε¬ 
λεστικά τους διατάγματα ήτοι συνδυασμός των συστημά¬ 
των υποβολής των προσφορών που περιγράφονται στις 
παραγρ. 4β και 4ε του Ν. 1418/1984 και των άρθρων 7 & 10 
του Π.Δ. 609/1985 (σύστημα δημοπράτησης, συνδυα¬ 
σμός των συστημάτων μελέτης - κατασκευής με κατ’ απο¬ 
κοπή εργολαβικό αντάλλαγμα καιπροσφοράς επί μέρους 
ποσοστών έκπτωσης), η οδηγία 92/50/ΕΟΚ (Π.Δ. 
346/1996), όπως τροποποιήθηκε με την οδηγία 97/52 
(Π.Δ. 18/2000). 

6. Την υπ’ αριθμ. Δ1 β/0/15/72/15.10.2003 απόφαση 
ΓΓΔΕ/ΥΠΕΧΩΔΕ., με την οποία συγκροτήθηκε η Επιτρο¬ 
πή Αξιολόγησης Προσφορών και Εισήγησης για ανάθεση 
του έργου του θέματος. 

7. Το γεγονός ότι συμμετείχαν στον υπόψη Διαγωνισμό 
οκτώ (8) διαγωνιζόμενοι. 

8. Το υπ’ αριθμ. Δ1 β/0/11/6/2.2.2004 με το οποίο εκλή- 
θησαν οι μελετητικές ομάδες των διαγωνιζομένων σε συ¬ 
νεδριάσεις για την παρουσίαση των μελετών προκειμέ- 
νου η Ε.Ε.Α. να σχηματίσει πλήρη και σαφή εικόνα για τις 
διαγωνιζόμενες μελέτες. 

9. Το γεγονός ότι κατά το πρώτο στάδιο του διαγωνι¬ 
σμού και μετά τον έλεγχο των τεχνικών προσφορών , και 
της αξιολόγησης των στοιχείων των φακέλων τους σε 
σχέση με τα κριτήρια αποκλεισμού (ήτοι στο κατά πόσον 
τηρούνται οι τεχνικές προδιαγραφές που καθορίζονται με 
τα συμβατικά τεύχη) , έγιναν δεκτές όλες οι προσφορές 
για την παραπέρα διαδικασία του διαγωνισμού (Ιο Πρα¬ 
κτικό ΕΕΑ 10.6.2004). 

10. Την υπ’ αριθμ. Δ1 β/0/12/47/29.6.2004 Πρόσκληση 
του Προέδρου Ε.Ε.Α. για την ανακοίνωση του 1ου Πρα¬ 
κτικού. 

11. Το από 8.7.2004 2ο Πρακτικό (Αξιολόγησης Τεχνι¬ 
κών Προσφορών) της Ε.Ε.Α., με το οποίο βαθμολογήθη¬ 
καν οι Τεχνικές Προσφορές των διαγωνιζομένων. 

12. Την υπ’ αριθμ. Δ1 β/0/6/53/28.7.2004 Πρόσκληση του 
Προέδρου Ε.Ε.Α. για την ανακοίνωση του 2ου Πρακτικού. 

13. Το γεγονός ό,τι κατά του ανωτέρω 2ου Πρακτικού 
υποβλήθηκαν επτά ενστάσεις από τους συμμετέχοντες 
στο Διαγωνισμό. 

14. Το από 4.10.2004 Πρακτικό (3ο )της Ε.Ε.Α. με θέμα 
την γνωμοδότηση επί των ενστάσεων που υποβλήθηκαν 
κατά το δεύτερο στάδιο του Διαγωνισμού, και με το οποίο 
απορρίπτονται οι παραπάνω ενστάσεις ως αβάσιμες. 

15. Το γεγονός ό,τι με την σύνταξη του 3ου Πρακτικού 
το έργο της Ε.Ε.Α. θεωρείται περαιωμένο. 

16. Την απόφαση Δ1 β/0/7/148/3.10.1995 του Υπουργού 
ΠΕΧΩΔΕ με την οποία το έργο του Βόρειου Οδικού Άξο¬ 
να Κρήτης χαρακτηρίσθηκε ως σημαντικό και ειδικό. 

17. Το γεγονός ό,τι το έργο είναι Εθνικού Επιπέδου (αρ. 
Δ1 α/0/14/74/8.12.1997 απόφαση). 

18. Το ενάριθμο έργο 2001ΣΕ07130005 Λειτουργικές 
δαπάνες ΕΥΔΕ-ΒΟΑΚτης ΣΑΕ 071/3. 

Και επειδή: 

1 .Οι εργασίες της Επιτροπής, όπως προκύπτει από τα 
σχετικά Πρακτικά, έλαβαν χώρα κατά τους μήνες Φε¬ 
βρουάριο, Μάρτιο, Απρίλιο, Μάιο, Ιούνιο, Σεπτέμβριο του 
έτους 2004, ήτοι διήρκεσαν έξι (6) μήνες συνολικά. 

2. Στα πλαίσια του έργου της η Επιτροπή προέβη, στον 
έλεγχο της πληρότητας των στοιχείων που υποβλήθηκαν 
από τους Υποψηφίους, στην αξιολόγηση των Τεχνικών 
Προσφορών και στην βαθμολόγηση των υποψηφίων στα 
επιμέρους υποκριτήρια της Διακήρυξης για τον προσδιο¬ 
ρισμό της συνολικής τους βαθμολογίας, με βάση την 
οποία ορίσθηκε το αποτέλεσμα για την ανάθεση του έρ¬ 
γου. Αξιολογήθηκαν και βαθμολογήθηκαν οι Τεχνικές 
Προσφορές των διαγωνιζομένων που αφορούν προμελέ¬ 
τη κοιλαδογέφυρας ανοίγματος 840 μ. και προμελέτες 
όλων των κυρίων και προσωρινών κατασκευών, 

3. Όλα τα μέλη της Επιτροπής εργάστηκαν εξίσου, τό¬ 
σο κατά τις συνεδριάσεις όσο και μεμονωμένα, για την 
ολοκλήρωση του έργου του θέματος πέραν των εργασί¬ 
μων ωρών της Υπηρεσίας. 

4. Ο Υπουργός ΠΕΧΩΔΕ με το αρ. Δ1α/145/2/29.6.1998 
έγγραφό του, αποδέχεται την αρ. 377/1998 Γνωμοδότη¬ 
ση της Ολομέλειας του Νομικού Συμβουλίου του Κρά¬ 
τους, σύμφωνα με το σκεπτικό της οποίας τα μέλη Επι¬ 
τροπών δικαιούνται αμοιβής το ύψος της οποίας καθορί¬ 
ζεται μόνον με απόφασή του και σε κάθε περίπτωση το 
οικείο χρηματικό ποσό βαρύνει τον προϋπολογισμό των 
Δημοσίων Επενδύσεων και όχι τον τακτικό προϋπο¬ 
λογισμό. 

5. Από την απόφαση αυτή προκαλείται δαπάνη ύψους € 
10.800 η οποία βαρύνει το ενάριθμο έργο 2001ΣΕ07130005 
(πκ2171556)του Π.Δ.Ε. 

6. Στις εργασίες της Επιτροπής συμμετείχαν ανελλιπώς 
όλα τα κάτωθι μέλη: 

• Αγγέλης Επαμεινώνδας, Πολ. Μηχ. με Α' βαθμό, Τμη- 
ματάρχης στη Δ/νση Δ1 της ΓΓΔΕ/ΥΠΕΧΩΔΕ, ως Πρόε¬ 
δρος της Επιτροπής. 

• Βασιλειάδης Βασίλης, Πολ. Μηχ. με Α' βαθμό στη 
Δ/νση Δ1 της ΓΓΔΕ/ΥΠΕΧΩΔΕ ως μέλος. 

• Λαγοπάτης Επαμεινώνδας, Πολ. Μηχ. με Α' βαθμό 
στη Δ/νση Δ1 της ΓΓΔΕ/ΥΠΕΧΩΔΕ ως μέλος. 

• Κατσίκας Κων/νος, Πολ. Μηχ. Διευθυντής της ΕΥΔΕ- 
ΒΟΑΚ ως μέλος. 


• Ηλιόπουλος Κων/νος Πολ. Μηχ. στη Διεύθυνση Οδι¬ 
κών Έργων Δ1 ως μέλος. 

• Σπύρου Κων., Γεωλόγο στη Δ/νση Οδικών Έργων Δ1. 

• Κ. Νεβέσκαλος Π .Μ .-ΕΔΕ Γριβαίων 4106 80 Αθήνα τηλ. 
2103621018 ΕΑΧ 2103630832 ως εκπρόσωπος ΠΕΔΜΕΔΕ. 

• Χρ. Παντουβάκης, Πολ. Μηχ. Άρτης 25Α 11523 Αθή¬ 
να,τηλ. 2106925135 ΕΑΧ 6912262, ως εκπρόσωπος ΤΕΕ. 

• Χρέη γραμματέα της Επιτροπής εκτέλεσαν από κοι¬ 
νού η Γαλαζούλα Μαριάνθη, Διοικητικός στη Διεύθυνση 
Οδικών Έργων Δ1 και η Καρατάσιου Ελένη Διοικητικός 
στη Δ1, αποφασίζουμε: 

Καθορίζουμε την αμοιβή των μελών της Επιτροπής 
Αξιολόγησης Προσφορών και Εισήγησης για ανάθεση 
του έργου «Κατασκευή του τμήματος Αυχένος Αγκαθιάς 
-Χαμέζι (μήκους περίπου 3χλμ.) και ολοκλήρωση στο τμή¬ 
μα Χαμέζι - Σητεία (από ΧΘ.3+473 έως ΧΘ 4 + 200)» ως 
ακολούθως: 

α) Για τον Πρόεδρο της Επιτροπής και τα μέλη το ποσό 
των διακοσίων (200) ευρώ για κάθε μήνα απασχόλησης 
εκάστου. 

β) Για τους Γραμματείς της Επιτροπής το ποσό των εκα¬ 
τό (100) ευρώ ανά μήνα. 

Οι ανωτέρω αμοιβές καταβάλλονται με την προϋπόθε¬ 
ση συμμετοχής σε τέσσερις (4) τουλάχιστον συνεδριά¬ 
σεις το μήνα σε ώρες εκτός κανονικού ωραρίου. Διαφο¬ 
ρετικά οι αμοιβές περικόπτονται ανάλογα. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 3 Δεκεμβρίου 2004 
Ο Γ ενικοί Γ ραμματείς 

Δημοσιονομικής Πολιτικής Δημοσίων Έργων 

Υπ. Οικονομίας και Οικονομικών Υπ. ΠΕ.ΧΩ.Δ.Ε. 

Γ. ΚΟΥΡΗΣ Γ. ΤΡΥΦΩΝΙΔΗΣ 

-♦- 

Αριθ. 2/64734/0022 (5) 

Καθορισμός αμοιβής Μελών Επιτροπής Αξιολόγησης 
Προσφορών και Εισήγησης για ανάθεση του έργου 
«Σύμβαση υπηρεσιών Συμβούλου - Οίκου για την υπο¬ 
βοήθηση της Υπηρεσίας στην εκπόνηση των μελετών 
«κατάτμήματα, του τμήματος Παχειά Άμμος - Αυχένας 
Αγκαθιάς του Βόρειου Οδικού Άξονα Κρήτης και στη 
δημοπράτηση των έργων». 

ΟΙ ΥΠΟΥΡΓΟΙ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Σύμφωνα με τις διατάξεις: 

1. Του Ν. 1558/1985 «Κυβέρνηση και Κυβερνητικά όρ¬ 
γανα» (ΦΕΚ 137/Α/26.7.1985). Άρθρο 29Α. 

2. Του Ν.Δ. 910/1977 περί οργανισμού τού ΥΠΔΕ και του 
Π.Δ. 69/1988 περί οργανισμού της ΓΓΔΕ. 

3. Του Ν. 1418/1984 Δημόσια Έργα και ρυθμίσεις συνα¬ 
φών θεμάτων όπως τροποποιήθηκε και συμπληρώθηκε, 
του Π.Δ. 609/1985«ΚατασκευήΔημοσίωνΈργων» (Φ.Ε.Κ. 
23/α/31.12.1985) και λοιπών Π.Δ. που εκδόθηκαν σε εκτέ¬ 
λεση του Ν. 1418/1984. 

4. Της νομοθεσίας για την εκτέλεση των Δημοσίων Έρ¬ 
γων καιτων έργων ανασυγκρότησης καιΔημ. Επενδύσεων. 

5. Του Π.Δ. 334/2000 περί προσαρμογής της Ελληνικής 
Νομοθεσίας για τα Δημόσια Έργα στις διατάξεις των 
Οδηγιών 93/37/Ε.Ο.Κ. όπως τροποποιήθηκε και συμπλη¬ 
ρώθηκε. 

6. Του Π.Δ. 71/1993 «Καθορισμός αρμοδιοτήτων που 
διατηρούνται από τον Υπουργό Δημ. Έργων και τις Περι¬ 
φερειακές Υπηρεσίες της Γ.Γ.Δ.Ε.» (ΦΕΚ30Α/11.3.1993). 

7. Του Ν. 1642/1986 για την εφαρμογή του φόρου προ¬ 
στιθέμενης αξίας (ΦΕΚ425) καιτηςαρ. ΕΔ2γ/01 /24/Φ.5.1/ 
6.2.1987 Εγκ.Ε.18 του ΥΠΕΧΩΔΕ, σχετικά με την εφαρ¬ 
μογή του ΦΠΑ στις συμβάσεις έργων και μελετών που θα 
καταρτισθούν μετά την 1.1.1987 καθώς και τις σχετικές 
συμπληρωματικές διατάξεις που εγκρίθηκαν μεταγενέ¬ 
στερα. 

8. Της υπ’ αριθμ. Δ 16α/04/773/29.11.1990 κοινής από¬ 
φασης των, Υπουργού Προεδρίας και Αναπλ. Υπουργού 
Π ΕΧΩΔΕ, περί εξαιρέσεως διοικητικών πράξεων ή εγγρά¬ 
φων από τον κανόνα των τριών υπογραφών. 

9. Της υπ’ αριθμ. 071/3 ΣΑΕ υποτομέας Οδοί - Γέφυρες. 

10. Του άρθρου 17 του Ν. 3205/2003 «Μισθολογικές 
ρυθμίσεις κ.λπ.». 

11. Του άρθρου 40 του Ν. 849/1978, όπως συμπληρώ¬ 
θηκε με το άρθρο 8 του Ν. 2129/1993. 

12. Του άρθρου 22παρ. 3του Ν. 2362/1995. 

13. Της υπ’ αριθμ. 2/74260/0004/15.10.1999 κοινής 
υπουργικής απόφασης (ΦΕΚ 1925/Β/25.10.1999) με θέ¬ 
μα «Μεταβίβαση εξουσίας υπογραφής σύμφωνα με το 
άρθρο 7 παρ. 1 του Ν. 1943/1991». Στο Γ. Γραμματέα 
Δημοσιονομικής Πολιτικής και στους Γ. Γραμματείς 
ΥΠΕΧΩΔΕ. 

14. Την αριθμ. Ε 14/2004 με αρ. πρ. Δ17α/10/44/Φ.2.2.1/ 
24.5.2004 του ΥΠΕΧΩΔΕ με την οποία γνωστοποιήθηκαν 
οι αρμοδιότητες των Υφυπουργώντου ΥΠΕΧΩΔΕ σύμφω¬ 
να με την υπ’αρ. 4881/2004 απόφαση του Πρωθυπουργού 
και του Υπουργού ΠΕΧΩΔΕ (ΦΕΚ 754/19.5.2004). 

15. Του Π.Δ. 208/2000 (ΦΕΚ 187/25.8.2000) σχετικού με 
τη Σύσταση Ειδικής Υπηρεσίας Δημοσίων Έργων για τη 
μελέτη και κατασκευή του Έργου Βόρειος Οδικός Άξο¬ 
νας Κρήτης (ΕΥΔΕ/Β.Ο.Α.Κ.) 

Και αφού λάβαμε ειδικότερα υπόψη: 

1. Το ενάριθμο έργο 2000ΣΜ07130002 της ΣΑΜ071 /3 με 
τίτλο «Μελέτες του έργου: Κατασκευή και αναβάθμιση 
τμημάτων του ΒΟΑΚ» εις βάρος του οποίου εγκρίθηκε η 
χρηματοδότηση της μελέτηςτου θέματος με 1.027.146,00 
ευρώ. 

2. Την υπ’ αριθμ. Δ1 β/122/14/30.6.2003 απόφαση ΥΠΕ¬ 
ΧΩΔΕ με την οποία εγκρίθηκε η διάθεση πίστωσης 
1.027.146,00 ευρώ για την δημοπράτηση των Υπηρεσιών 
του θέματος, τον ορισμό της Δ/νσης Οδικών Έργων Δ1 
του ΥΠΕΧΩΔΕ ως Προϊσταμένης Αρχής, καιτην αρμοδιό¬ 
τητα για την διενέργεια του σχετικού διαγωνισμού (Σύμ¬ 
φωνη γνώμη Περιφέρειας Κρήτης με το αρ. Πρωτ. 
1483/8.5.2003 έγγραφό της). 

3. Την υπ’ αριθμ. Δ1 β/0/15/45/2.7.2003 απόφαση Υφυ¬ 
πουργού ΠΕΧΩΔΕ με την οποία εγκρίθηκαντα τεύχη Δη- 
μοπράτησης του έργου του θέματος. 

4. Τις διατάξεις των άρθρωντης Διακήρυξης του έργου. 

5. Το νομικό πλαίσιο που διέπειτονπαρόντα διαγωνισμό 
για την Σύμβαση Υπηρεσιών Τεχνικού Συμβούλου και εί¬ 
ναι η οδηγία 92/50/ΕΟΚ (Π.Δ. 346/1996), όπως τροποποι¬ 
ήθηκε με την οδηγία 97/52 (Π.Δ. 18/2000). 

6. Την υπ’ αριθμ. Δ1 β/0/2/73/15.10.2003 απόφαση 
Υπουργού ΠΕΧΩΔΕ, με την οποία συγκροτήθηκε η Επι¬ 
τροπή Αξιολόγησης Προσφορών και Εισήγησης για ανά¬ 
θεση του έργου του θέματος. 

7. Το γεγονός ότι συμμετείχαν στον υπόψη Διαγωνισμό 
δέκα οκτώ (18) γραφεία μελετών. 


8. Το γεγονός ότι κατά το πρώτο στάδιο του διαγωνι¬ 
σμού και μετά τον έλεγχο των τυπικών δικαιολογητικών, 
και της αξιολόγησης των στοιχείων των φακέλων τους σε 
σχέση με τα κριτήρια αποκλεισμού συμμετοχής της Δια¬ 
κήρυξης, προκρίθηκαν δέκα έξι (16) από τους δέκα οκτώ 
(18) συμμετέχοντες (μη εμπρόθεσμη υποβολή αίτησης 
εκδήλωσης ενδιαφέροντος Ιο Πρακτικό 24.10.2003). 

9. Το γεγονός ότι κατά του 1ου Πρακτικού δεν υποβλή¬ 
θηκαν Ενστάσεις από τους Υποψηφίους. 

10. Το από 11.6.2004 2ο Πρακτικό( Αξιολόγησης Τεχνι¬ 
κών Προσφορών) της Ε.Ε.Α., με το οποίο έγινε η κατάτα¬ 
ξη των συμμετεχόντων ομίλων, καθώς και η Εισήγηση της 
Ε.Ε.Α. για την Ανάθεση του Έργου. 

11. Το γεγονός ότι κατά του ανωτέρω 2ου Πρακτικού, 
υποβλήθηκαν δύο ενστάσεις από τους συμμετέχοντες 
στο Διαγωνισμό. 

12. Το από 12.10.2004 Πρακτικό (3ο )της Ε.Ε.Α. με θέμα 
την γνωμοδότηση επί των ενστάσεων που υποβλήθηκαν 
κατά το δεύτερο στάδιο του Διαγωνισμού, και με το οποίο 
απορρίπτονται οι παραπάνω ενστάσεις ως αβάσιμες. 

13. Το γεγονός ό,τι με την σύνταξη του 3ου Πρακτικού 
το έργο της Ε.Ε.Α. θεωρείται περαιωμένο. 

14. Την απόφαση Δ1 β/0/7/148/3.10.1995 του Υπουργού 
ΠΕΧΩΔΕ με την οποία το έργο του Βόρειου Οδικού Άξο¬ 
να Κρήτης χαρακτηρίσθηκε ως σημαντικό και ειδικό. 

15. Το γεγονός ό,τι το έργο είναι Εθνικού Επιπέδου (αρ. 
Δ1 α/0/14/74/8.12.1997 απόφαση). 

16. Το ενάριθμο έργο 2001ΣΕ07130005 Λειτουργικές 
δαπάνες ΕΥΔΕ-ΒΟΑΚτης ΣΑΕ 071/3. 

Και επειδή: 

1. Οι εργασίες της Επιτροπής, όπως προκύπτει από τα 
σχετικά Πρακτικά, έλαβαν χώρα κατά τους μήνες Ιανουά¬ 
ριο, Φεβρουάριο, Μάρτιο, Απρίλιο, Μάιο, Ιούνιο, Σεπτέμ¬ 
βριο του έτους 2004, ήτοι διήρκεσαν επτά (7) μήνες συ¬ 
νολικά. 

2. Στα πλαίσια του έργου της η Επιτροπή προέβη, στον 
έλεγχο της πληρότητας των στοιχείων που υποβλήθηκαν 
από τους Υποψηφίους, στην αξιολόγηση των προσκομι- 
σθέντων πιστοποιητικών κάθε Μέλους των υποψηφίων 
Ομίλων με βάση τα κριτήρια αποκλεισμού συμμετοχής 
που περιλαμβάνονται στην Διακήρυξη, στην αξιολόγηση 
των Τεχνικών Προσφορών και στην βαθμολόγηση των 
υποψηφίων στα επιμέρους υποκριτήρια της Διακήρυξης 
για τον προσδιορισμό της συνολικής τους βαθμολογίας, 
με βάση την οποία ορίσθηκε το αποτέλεσμα για την ανά¬ 
θεση του έργου. 

3. Όλα τα τακτικά μέλη της Επιτροπής εργάστηκαν εξί¬ 
σου, τόσο κατά τις συνεδριάσεις όσο και μεμονωμένα, για 
την ολοκλήρωση του έργου του θέματος πέραν των ερ¬ 
γασίμων ωρών της Υπηρεσίας. 

4. Ο Υπουργός ΠΕΧΩΔΕ μετο αρ. Δ1α/145/2/29.6.1998 
έγγραφότου, αποδέχεται την αρ.377/1998 Γνωμοδότηση 
της Ολομέλειας του Νομικού Συμβουλίου του Κράτους, 
σύμφωνα με το σκεπτικό της οποίας τα μέλη Επιτροπών 
δικαιούνται αμοιβής το ύψος της οποίας καθορίζεται μό¬ 
νον με απόφασή του και σε κάθε περίπτωση το οικείο χρη¬ 
ματικό ποσό βαρύνει τον προϋπολογισμό των Δημοσίων 
Επενδύσεων και όχι τον τακτικό προϋπολογισμό. 

5. Από την παρούσα απόφαση προκαλείται δαπάνη 
ύψους € 11.200 η οποία βαρύνει το ενάριθμο έργο 
2001ΣΕ07130005 (πκ2171556), του Π.Δ.Ε.. 

6. Στις εργασίες της Επιτροπής συμμετείχαν ανελλιπώς 
όλα τα κάτωθι μέλη: 

• Αγγέλης Επαμεινώνδας, Πολ. Μηχ. με Α' βαθμό, Τμη- 
ματάρχης στη Δ/νση Δ1 της ΓΓΔΕ/ΥΠΕΧΩΔΕ, ως Πρόε¬ 
δρος της Επιτροπής. 

• Βασιλειάδης Βασίλης, Πολ. Μηχ. με Α' βαθμό στη 
Δ/νση Δ1 της ΓΓΔΕ/ΥΠΕΧΩΔΕ ως μέλος. 

• Λαγοπάτης Επαμεινώνδας, Πολ. Μηχ. με Α' βαθμό 
στη Δ/νση Δ1 της ΓΓΔΕ/ΥΠΕΧΩΔΕ ως μέλος. 

• Κατσίκας Κων/νος, Πολ. Μηχ. Διευθυντής της ΕΥΔΕ- 
ΒΟΑΚ ως μέλος. 

• Ηλιόπουλος Κων/νος Πολ. Μηχ. στη Διεύθυνση Οδι¬ 
κών Έργων Δ1 ως μέλος. 

• Κ. Νεβέσκαλος Π.Μ.-ΕΔΕ Γριβαίων 4 106 80 Αθήνα 
τηλ. 2103621018 ΡΑΧ 2103630832 ως εκπρόσωπος 
ΠΕΔΜΕΔΕ. 

• Χρ. Παντουβάκης, Πολ. Μηχ. Άρτης 25Α 11523 Αθή¬ 
να, τηλ. 2106925135 ΡΑΧ 6912262, ως εκπρόσωπος ΤΕΕ. 

• Χρέη γραμματέα της Επιτροπής εκτέλεσαν από κοι¬ 
νού η Καραμερτζάνη Παν. Διοικητικός στη Διεύθυνση 
Οδικών Έργων Δ1 και η Στ. Ρεμπή Διοικητικός στη Δ1, 
αποφασίζουμε: 

Καθορίζουμε την αμοιβή των μελών της Επιτροπής 
Αξιολόγησης Προσφορών και Εισήγησης για ανάθεση 
του έργου «Σύμβαση υπηρεσιών Συμβούλου - Οίκου για 
την υποβοήθηση της Υπηρεσίας στην εκπόνηση των με¬ 
λετών κατά τμήματα, του τμήματος Παχειά Άμμος -Αυχέ¬ 
νας Αγκαθιάς του Βόρειου Οδικού Άξονα Κρήτης και στη 
δημοπράτηση των έργων» ως ακολούθως: 

α) Για τον Πρόεδρο της Επιτροπής και τα μέλη το ποσό 
των διακοσίων (200) ευρώ για κάθε μήνα απασχόλησης 
εκάστου. 

β) Γιατους Γραμματείςτης Επιτροπής το ποσό των εκα¬ 
τό (100) ευρώ ανά μήνα. 

Οι ανωτέρω αμοιβές καταβάλλονται με την προϋπόθε¬ 
ση συμμετοχής σε τέσσερις (4) τουλάχιστον συνεδριά¬ 
σεις το μήνα, σε ώρες εκτός κανονικού ωραρίου, διαφο¬ 
ρετικά οι αμοιβές περικόπτονται ανάλογα. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 3 Δεκεμβρίου 2004 
Ο Γ ενικοί Γ ραμματείς 

Δημοσιονομικής Πολιτικής Δημοσίων Έργων 

Υπ. Οικονομίας και Οικονομικών Υπ. ΠΕ.ΧΩ.Δ.Ε. 

Γ.ΚΟΥΡΗΣ Γ. ΤΡΥΦΩΝ ΙΔΗΣ 

-♦- 

Αριθ. Α2-2932 (6) 

Καθορισμός αρμοδιοτήτων Προέδρου και Αντιπροέδρου 
του Διοικητικού Συμβουλίου του Οργανισμού Λαϊκών 
Αγορών Θεσσαλονίκης και ρυθμίσεις θεμάτων που 
αφορούν τη λειτουργία του. 

Ο ΥΦΥΠΟΥΡΓΟΣ ΑΝΑΠΤΥΞΗΣ 
Έχοντας υπόψη: 

1. Τις διατάξεις: 

α) Του Ν.1558/1985 (ΦΕΚ 137/Α/1985) «Κυβέρνηση και 
Κυβερνητικά Όργανα». 

β) Του Π.Δ. 397/1988 (ΦΕΚ 185/Α/1988) «Οργανισμός 
του Υπουργείου Εμπορίου» όπως τροποποιήθηκε και 
ισχύει. 

γ) Του Π.Δ. 27/1996 (ΦΕΚ19/Α/1996) «Συγχώνευση των 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου, στο Υπουργείο Ανάπτυξης» 
όπως ισχύει μετά την έκδοση του Π.Δ. 122/17.3.2004 (ΦΕΚ 
85/Α/2004) «Ανασύσταση του Υπουργείου Τουρισμού». 


δ) Του Π.Δ. 85/2004 (ΦΕΚ66/Α/2004) «ΟργάνωσητωνΥπη¬ 
ρεσιών του Οργανισμού Λαϊκών Αγορών Θεσσαλονίκης». 

ε) Του Ν. 2323/1995 (ΦΕΚ 145/Α/1995) «Υπαίθριο Εμπό¬ 
ριο και άλλες διατάξεις», όπως ισχύει, μετά την τροπο¬ 
ποίησή του με τον Ν. 3190/2003 (ΦΕΚ249/Α/2003). 

στ) Του Ν. 2690/1999 (ΦΕΚ 45/Α/1999) «Κύρωση του 
Κώδικα Διοικητικής Διαδικασίας και άλλες διατάξεις». 

2. Την υπ’ αριθμ. Δ15/Α/Φ19/οικ.4889/24.3.2004 κοινή 
απόφαση του Πρωθυπουργού και του Υπουργού Ανάπτυ¬ 
ξης «Περί ανάθεσης αρμοδιοτήτων στους Υφυπουργούς 
Ανάπτυξης Γεώργιο Σαλαγκούδη και Ιωάννη Παπαθανα¬ 
σίου». 

3. Το γεγονός ότι από τις ρυθμίσεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Σύγκληση Συμβουλίου 

1. Το Διοικητικό Συμβούλιο (Δ.Σ.) του Οργανισμού Λαϊ¬ 
κών Αγορών Θεσσαλονίκης συγκαλείται με έγγραφη πρό¬ 
σκληση του Προέδρου, τακτικά τέσσερις (4) φορέςτο μή¬ 
να και έκτακτα όποτετο κρίνει απαραίτητο ο Πρόεδρος. 

2. Το Δ.Σ. μπορεί με απόφασή του να καθορίζει έκτων 
προτέρωντις ημέρες τακτικών συνεδριάσεων κάθε μήνα, 
οπότε δεν είναι απαραίτητη η πρόσκληση των μελών και 
αρκεί η προφορική ενημέρωσή τους. 

3. Με έγγραφη αίτηση πέντε (5) τουλάχιστον μελών του 
Δ.Σ. μπορεί να ζητείται η σύγκληση αυτού. 

Ο Πρόεδρος είναι υποχρεωμένος να συγκαλέσει έκτα¬ 
κτη συνεδρίαση εντός πέντε (5) τουλάχιστον ημερών από 
τη λήψη της αίτησης. 

Στην αίτηση πρέπει να αναγράφονται τα προς συζήτη¬ 
ση θέματα. 

Η εν λόγω ημερήσια διάταξη μπορεί να καταρτισθεί και 
με άλλα θέματα εκτός των αιτουμένων, μέχρι και την 
προηγούμενη ημέρα της συνεδρίασης. 

Άρθρο 2 

Ημερήσια διάταξη 

1.0 Πρόεδρος του Δ.Σ. με εισήγηση του Προϊσταμένου 
της Διεύθυνσης του Οργανισμού Λαϊκών Αγορών, καταρ¬ 
τίζει την ημερήσια διάταξη των προς συζήτηση θεμάτων. 

2. Ένα (1) τουλάχιστον μέλος του Δ.Σ. δικαιούται να ζη¬ 
τήσει από τον Πρόεδρο την αναγραφή θέματος στην ημε¬ 
ρήσια διάταξη της επόμενης (τακτικής) συνεδρίασης αυ¬ 
τού ύστερα από σύμφωνη γνώμη της πλειοψηφίας του 
Δ.Σ. 

ΤοΔ.Σ., εφόσον παρευρίσκονται όλα τα μέλη του, μπο¬ 
ρεί κατόπιν πρότασης του Προέδρου ή μέλους αυτού να 
αποφασίσει τη συζήτηση μέχρι και δύο θεμάτων εκτός 
ημερήσιας διάταξης, εφόσον συμφωνεί η πλειοψηφία. 

3. Η ημερήσια διάταξη, μαζί με την πρόσκληση για τη 
συνεδρίαση, αποστέλλεται στα τακτικά και αναπληρωμα¬ 
τικά μέλη και στον εισηγητή, δύο (2) τουλάχιστον ημέρες 
πριν από τη συνεδρίαση, εκτός από επείγουσες περιπτώ¬ 
σεις κατά τις οποίες μπορεί να συντομευθεί ο χρόνος 
πρόσκλησης. Ακόμη η πρόσκληση αυτή μπορεί να γίνει 
προφορικά. 

4. Εάν κάποιο τακτικό μέλος κωλύεται να παραστεί στη 
συνεδρίαση του Συμβουλίου ειδοποιεί γι’ αυτό έγκαιρα 
τον αναπληρωτή του ή τον Γραμματέα του Διοικητικού 
Συμβουλίου, ώστε αυτός να ειδοποιήσει το αναπληρωμα¬ 
τικό μέλος. 

5. Ο φάκελος των θεμάτων που θα συζητηθούν στη συ¬ 
νεδρίαση, με άλατα σχετικά έγγραφα, κατατίθεται, μετά 
την αποστολή των προσκλήσεων, στον Γραμματέα του 
Δ.Σ. από όπου μπορούν να λάβουν γνώση τα μέλη και να 
ζητήσουν οποιαδήποτε στοιχεία μπορεί να βοηθήσουν 
στη συζήτηση στο Δ.Σ. 

Άρθρο 3 

Απαρτία 

Το Δ.Σ. βρίσκεται σε απαρτία όταν είναι παρόντα του¬ 
λάχιστον τα οχτώ (8) μέλη του. Μεταξύ αυτών απαραίτη¬ 
τα πρέπει να είναι ο Πρόεδρος ή ο Αντιπρόεδρος. 

Σε περίπτωση που δεν επιτευχθεί απαρτία, ορίζεται νέα 
ημερομηνία συνεδρίασης του Δ.Σ. και αποστέλλεται στα 
μέλη άλλη πρόσκληση. 

Άρθρο 4 

Συνεδρίαση και λήψη απόφασης 

1. Οι αποφάσεις του Δ.Σ. λαμβάνονται με πλειοψηφία 
των παρόντων μελών και με φανερή ψηφοφορία, με ονο¬ 
μαστική κλήση. Σε περίπτωση ισοψηφίας υπερισχύει η 
ψήφος του Προέδρου. 

2. Τα μέλη του Δ.Σ. οφείλουν να απέχουν από κάθε ενέρ¬ 
γεια ή διαδικασία που συνιστά συμμετοχή σε λήψη από¬ 
φασης ή διατύπωση γνώμης ή πρότασης εφόσον: α) η ικα¬ 
νοποίηση προσωπικού συμφέροντος τους συνδέεται με 
την έκβαση της υπόθεσης, ή β) είναι σύζυγοι ή συγγενείς 
εξ αίματος ή εξ αγχιστείας, κατ’ ευθεία μεν γραμμή απε- 
ριορίστως, εκπλαγίου δε έως και τέταρτου βαθμού με κά¬ 
ποιον από τους ενδιαφερομένους, ή γ) έχουν ιδιαίτερο 
δεσμό ή ιδιάζουσα σχέση ή εχθρότητα με τους ενδιαφε¬ 
ρομένους. 

Το μέλος του Δ.Σ. που κρίνει ότι συντρέχει στο πρόσω¬ 
πό του λόγος που επιβάλλει την αποχή του, οφείλει να το 
δηλώσει αμέσως στον Πρόεδρο του Δ.Σ. και να απέχει 
από οποιαδήποτε ενέργεια. Στις περιπτώσεις αυτές, το 
Δ.Σ. αποφαίνεται το ταχύτερο δυνατόν. 

Αίτηση εξαίρεσης μέλους Δ.Σ. μπορούν να υποβάλ¬ 
λουν οι ενδιαφερόμενοι σε όλα τα στάδια της διαδικα¬ 
σίας. Η αίτηση υποβάλλεται στον Πρόεδρο του Δ.Σ.. Η 
εξαίρεση μπορεί να διατάσσεται και αυτεπαγγέλτως 
από το Δ.Σ. 

Τα οριζόμενα στην παρούσα παράγραφο δεν εφαρμό¬ 
ζονται σε περίπτωση που δηλώνεται αποχή ή ζητείται 
εξαίρεση τόσων μελών Δ.Σ. ώστε τα απομένοντα να μη 
σχηματίζουν την κατά το άρθρο 3 της παρούσης απαρ¬ 
τίας. 

3. Για θέματα που αφορούν δαπάνη πάνω από 
1.000.000 ευρώ πρέπει να υπάρχει ομοφωνία των παρό¬ 
ντων μελών του Δ.Σ. 

Αν δεν επιτευχθεί ομοφωνία σε επόμενη έκτακτη συνε¬ 
δρίαση του Δ.Σ., η απόφαση λαμβάνεται με πλειοψηφία 
των 3/4 των παρόντων μελών. Αν και πάλι αποβεί ατελέ¬ 
σφορη η ψηφοφορία, η απόφαση θα ληφθεί με απόλυτη 
πλειοψηφία των παρόντων. 

Επίσης για τα κατωτέρω αναφερόμενα θέματα, η από¬ 
φαση θα λαμβάνεται με πλειοψηφία των 3/4 των μελών 
του Δ.Σ. Αν η ψηφοφορία αποβεί ατελέσφορη, η απόφα¬ 
ση θα ληφθεί με πλειοψηφία των παρόντων μελών σε επό¬ 
μενη συνεδρίαση. 

α. Χορήγηση επαγγελματικών αδειών. 

β. Κατανομή θέσεων. 


4. Το Δ.Σ. μπορεί να καλέσει ενώπιόντου εκπροσώπους 
φορέων ή φυσικά πρόσωπα για παροχή πληροφοριών ή 
γνωμών σχετικά με τα συζητούμενα θέματα. 

Άρθρο 5 

Τήρηση Πρακτικών 

1. Κατά τις συνεδριάσεις τηρούνται πρακτικά από τον 
Γ ραμματέα, στα οποία καταχωρούνται οι γενόμενες συ¬ 
ζητήσεις, οι διατυπούμενες γνώμες και οι λαμβανόμενες 
αποφάσεις, οι οποίες αριθμούνται σύμφωνα με τη σειρά 
λήψης αυτών. 

Τα πρακτικά επικυρώνονται και υπογράφονται από τον 
Πρόεδρο, τα παριστάμενα μέλη, τον Εισηγητή και τον 
Γ ραμματέα. 

2. Οι διεξαγόμενες συζητήσεις κατά τις συνεδριάσεις 
δεν είναι ανακοινώσιμες. Επίσης δεν ανακοινώνονται οι 
λαμβανόμενες αποφάσεις μέχρις ότου υπογραφούν τα 
Πρακτικά, καθώς και οι μη εκτελεστέες αποφάσεις του 
Δ.Σ. μέχρι να εγκριθούν από τον αρμόδιο Υπουργό. 

Άρθρο 6 

Αρμοδιότητες του Προέδρου και 
Αντιπροέδρου του Διοικητικού Συμβουλίου 

1. Ο Πρόεδρος του Δ.Σ. πέρα των αναφερομένων στα 
προηγούμενα άρθρα, έχει και τις ακόλουθες αρμοδιότη¬ 
τες: 

α. Εκπροσωπεί τον Οργανισμό Λαϊκών Αγορών Θεσσα¬ 
λονίκης δικαστικά και εξώδικα 

β. Διευθύνει τις συνεδριάσεις του Συμβουλίου 

γ. Καλεί, εφόσον κρίνει σκόπιμο, επί πλέον του Δ.Σ., 
υπαλλήλους του Οργανισμού Λαϊκών Αγορών Θεσσαλο¬ 
νίκης και άλλα αρμόδια πρόσωπα για παροχή πληροφο¬ 
ριών, στοιχείων, γνωμοδοτήσεων, κ.λπ. 

δ. Προβαίνει σε δημοσιεύσεις και ανακοινώσεις επί των 
αποφάσεων του Δ.Σ. εφόσον αυτές δύνανται να δημοσι- 
ευθούν ή να γνωστοποιηθούν ευρέως. 

2. Ο Πρόεδρος του Δ.Σ. εκδίδει τις αναγκαίες πράξεις 
για την απρόσκοπτη λειτουργία του Δ.Σ. και την εκτέλεση 
των αποφάσεων αυτού. 

3. Σε περίπτωση αναπλήρωσης του Προέδρου από τον 
Αντιπρόεδρο ο τελευταίος ασκεί τις αρμοδιότητες όπως 
ορίζονται στις παραγράφους 1 και 2 του παρόντος άρ¬ 
θρου. 

Άρθρο 7 

Αναπλήρωση - Αντικατάσταση μελών 

1. Τον Πρόεδρο απάντα ή κωλυόμενο αναπληρώνει ο 
Αντιπρόεδρος, τα δε λοιπά μέλη οι αναπληρωτές τους. 

2. Μέλη του Δ.Σ. που για οποιοδήποτε λόγο θα αποχω¬ 
ρήσουν αυτού, αντικαθίστανται με την ίδια διαδικασία. Τα 
οριζόμενα νέα μέλη παραμένουν για τον υπόλοιπο χρόνο 
της θητείας του Δ.Σ. 

3. Μέλος του Δ.Σ. που παύει να έχει την ιδιότητα, όπως 
αυτή ορίζεται στις περιπτώσεις 1-11 της παραγράφου 2α 
του άρθρου 8α του Ν. 2323/1995 (όπως αυτό προστέθη¬ 
κε με το άρθρο 8 του Ν. 3190/2003), αντικαθίσταται όπως 
και οι αποχωρούντες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2004 

Ο ΥΦΥΠΟΥΡΓΟΣ 

I. ΠΑΠΑΘΑΝΑΣΙΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 13502 (7) 

Κήρυξη υποχρεωτικής της από 17.11.2004 Σ.Σ.Ε. για τους 
όρους αμοιβής και εργασίας των Δημοσιογράφων με¬ 
λών της Ένωσης Συντακτών Ημερησίων Εφημερίδων 
Αθηνών, που απασχολούνται σε Τηλεοπτικούς Σταθ¬ 
μούς, μέλη της Ένωσης Ιδιωτικών Τηλεοπτικών Σταθ¬ 
μών Εθνικής Εμβέλειας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/1990. 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ 598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 29ης Νοεμβρίου 
2004. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του επαγγέλματος στον κλάδο, αποφασίζουμε: 

1. Κηρύσσουμε υποχρεωτική την από 17.11.2004 Σ.Σ.Ε. 
για τους όρους αμοιβής και εργασίας των Δημοσιογρά¬ 
φων μελών της Ένωσης Συντακτών Ημερησίων Εφημερί¬ 
δων Αθηνών, που απασχολούνται σε Τηλεοπτικούς Σταθ¬ 
μούς, μέλη της Ένωσης Ιδιωτικών Τηλεοπτικών Σταθμών 
Εθνικής Εμβέλειας για όλους τους εργοδότες και εργαζο¬ 
μένους του επαγγέλματος στον κλάδο που αφορά αυτή. 

2. Η ισχύς της απόφασης αυτής αρχίζει από 18.11.2004. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2004 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. Απόφασης 24/318 (8) 

Τροποποίηση της απόφασης 2/132/19.5.1998 του Διοικη¬ 
τικού Συμβουλίου της Επιτροπής Κεφαλαιαγοράς 
«Κώδικας Δεοντολογίας Εταιρειών Διαχείρισης Αμοι¬ 
βαίων Κεφαλαίων (ΑΕΔΑΚ) και Εταιρειών Επενδύσεων 
Χαρτοφυλακίου (ΕΕΧ)». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις της παραγράφου 1 του άρθρου 11 του 
Ν. 3283/2004 «Ανώνυμες εταιρείες διαχείρισης αμοιβαί¬ 


ων κεφαλαίων, οργανισμοί συλλογικών επενδύσεων σε κι¬ 
νητές αξίες, αμοιβαία κεφάλαια και άλλες διατάξεις» 
(ΦΕΚΑ/210/2.11.2004). 

2. Τις διατάξεις της παραγράφου 11 του άρθρου 9 της 
απόφασης 2/132/19.5.1998 του Διοικητικού της Συμβου¬ 
λίου «Κώδικας Δεοντολογίας Εταιρειών Διαχείρισης 
Αμοιβαίων Κεφαλαίων (ΑΕΔΑΚ) και Εταιρειών Επενδύσε¬ 
ων Χαρτοφυλακίου (ΕΕΧ)» (ΦΕΚ Β/615/18.6.1998). 

3. Τις διατάξεις της παραγράφου 1 δ) του άρθρου 16 και 
του άρθρου 29Ατου Ν. 1558/1985, όπως ισχύει, «Κυβέρ¬ 
νηση και Κυβερνητικά Όργανα» (ΦΕΚ Α/137/1985), απο¬ 
φασίζει ομόφωνα: 

Άρθρο 1 

Η παράγραφος 11 του άρθρου 9 της απόφασης 2/132/ 
19.5.1998 του Διοικητικού της Συμβουλίου αντικαθίστα¬ 
ται ως εξής: 

11. Η ΑΕΔΑΚ οφείλει να ενημερώνει τους μεριδιούχους 
των υπό διαχείριση αμοιβαίων κεφαλαίων για την επένδυ¬ 
σή τους σε τακτική βάση, τουλάχιστον ανά ημερολογιακό 
τρίμηνο, αποστέλλοντάςτους σχετικά ενημερωτικά έντυ¬ 
πα στα οποία θα αναφέρονται, κατ’ ελάχιστον, τα παρα¬ 
κάτω: 

α) Ο αριθμός μεριδίων που κατέχει ο μεριδιούχος, ανά 
αμοιβαίο κεφάλαιο, η αξία κτήσης τους καθώς και η τρέ¬ 
χουσα καθαρή αξία τους την τελευταία εργάσιμη ημέρα 
του ημερολογιακού τριμήνου. 

β) Η ποσοστιαία απόδοση των μεριδίων του αμοιβαίου 
κεφαλαίου από την αρχή του ημερολογιακού έτους μέχρι 
την τελευταία εργάσιμη ημέρα του αντίστοιχου ημερολο¬ 
γιακού τριμήνου υπολογιζόμενη επί της καθαρής τιμής 
τους. 

γ) Η ποσοστιαία σωρευτική απόδοση των μεριδίων του 
αμοιβαίου κεφαλαίου για την περίοδο των τριών (3) τε¬ 
λευταίων ετών με ημερομηνία λήξης την τελευταία εργά¬ 
σιμη ημέρα του αντίστοιχου ημερολογιακού τριμήνου 
υπολογιζόμενη επί της καθαρής τιμής τους. 

δ) Το ποσοστό της προμήθειας διαχείρισης και της προ¬ 
μήθειας θεματοφυλακής που επιβάρυναν το ενεργητικό 
του αμοιβαίου κεφαλαίου κατά τη διάρκεια του αντίστοι¬ 
χου ημερολογιακού τριμήνου. 

Άρθρο 2 

Οι διατάξεις της παρούσας απόφασης ισχύουν από την 
1η Ιανουάριου 2005. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 2004 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




